Ettepanek: NÕUKOGU MÄÄRUS millega muudetakse nõukogu rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks, sel teel, et lisatakse I lisas esitatud Hiina Rahvavabariigi tootjate loetellu üks äriühing /* COM/2012/0233 final - 2012/0117 (NLE) */





SELETUSKIRI 1. Ettepaneku taust · Ettepaneku põhjused ja eesmärgid Käesolevas ettepanekus käsitletakse nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) (edaspidi „algmäärus”) kohaldamist Hiina Rahvavabariigist pärit keraamiliste plaatide impordiga seotud menetluses. · Üldine taust Ettepanek on seotud algmääruse rakendamisega ja tuleneb uurimisest, mis on läbi viidud kooskõlas algmääruses sätestatud sisuliste ja menetlusnõuetega. · Ettepaneku valdkonnas kehtivad õigusnormid Nõukogu rakendusmäärus (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks. · Kooskõla liidu muude põhimõtete ja eesmärkidega Ei kohaldata. 2. Konsulteerimine huvitatud isikutega ja mõju hindamine · Konsulteerimine huvitatud isikutega Menetlusega seotud huvitatud isikutel oli uurimise ajal võimalus kaitsta oma huve algmääruses sätestatud korras. · Eksperdiarvamuste kogumine ja kasutamine Välisekspertide arvamusi ei vajatud. · Mõjuhinnang Ettepanek tuleneb algmääruse rakendamisest. Algmäärusega ei ole ette nähtud üldist mõjuhindamist, kuid selles on sätestatud põhjalik loetelu tingimustest, mida tuleb hinnata. 3. ETTEPANEKU ÕIGUSLIK KÜLG · Kavandatud meetmete kokkuvõte Lisatud ettepanek nõukogu määruse kohta põhineb lõplikul järeldusel, mille kohaselt vastab üks Hiina eksportivatest tootjatest kõigile kriteeriumidele uue eksportiva tootja staatuse saamiseks ning seepärast võib tema suhtes kohaldada 30,6 % suurust kaalutud keskmist dumpinguvastast tollimaksu. · Õiguslik alus Nõukogu 30. novembri 2009. aasta määrus (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed. Nõukogu rakendusmäärus (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks · Subsidiaarsuse põhimõte Ettepanek kuulub Euroopa Liidu ainupädevusse. Subsidiaarsuse põhimõtet seetõttu ei kohaldata. · Proportsionaalsuse põhimõte Ettepanek vastab proportsionaalsuse põhimõttele järgmistel põhjustel. Asjaomase meetme vormi on kirjeldatud eespool nimetatud algmääruses ja see ei võimalda teha otsuseid liikmesriikide tasandil. Nõuet, mille kohaselt liidu, liikmesriikide valitsuste, piirkondlike ja kohalike asutuste, ettevõtjate ja kodanike rahaline ja halduskoormus peab olema võimalikult väike ja proportsionaalne ettepaneku eesmärgiga, ei kohaldata. · Õigusakti valik Kavandatud õigusakt: määrus. Muud õigusaktid ei ole asjakohased järgmisel põhjusel. Muud vahendid ei oleks asjakohased, sest algmäärusega ei nähta ette muid võimalusi. 4. MÕJU EELARVELE Ettepanek ei mõjuta liidu eelarvet. 2012/0117 (NLE) Ettepanek: NÕUKOGU MÄÄRUS millega muudetakse nõukogu rakendusmäärust (EL) nr 917/2011, millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks, sel teel, et lisatakse I lisas esitatud Hiina Rahvavabariigi tootjate loetellu üks äriühing EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[1] (edaspidi „algmäärus”), eriti selle artiklit 9, võttes arvesse nõukogu rakendusmäärust (EL) nr 917/2011[2], millega kehtestatakse Hiina Rahvavabariigist pärit keraamiliste plaatide impordi suhtes lõplik dumpinguvastane tollimaks ja nõutakse lõplikult sisse selle suhtes kehtestatud ajutine tollimaks (edaspidi „nõukogu rakendusmäärus (EL) nr 917/2011”), eriti selle artiklit 3, võttes arvesse ettepanekut, mille Euroopa Komisjon (edaspidi „komisjon”) esitas pärast konsulteerimist nõuandekomiteega, ning arvestades järgmist: A. EELNENUD MENETLUS (1) Nõukogu kehtestas rakendusmäärusega (EL) nr 917/2011 lõpliku dumpinguvastase tollimaksu Hiina Rahvavabariigist (edaspidi „Hiina”) pärit keraamiliste plaatide impordi suhtes. Võttes arvesse koostööd tegevate Hiina eksportivate tootjate suurt hulka uurimises, mis viis dumpinguvastase tollimaksu kehtestamiseni (edaspidi „esialgne uurimine”), moodustati Hiina eksportivatest tootjatest valim, millesse kaasatud äriühingutele kehtestati individuaalsed tollimaksumäärad vahemikus 26,3 – 36,5 %, samas kui muudele koostööd tegevatele äriühingutele, kes valimisse ei kuulunud, kehtestati 30,6 % suurune tollimaksumäär. Kõigile muudele Hiina äriühingutele kehtestati 69,7 % suurune tollimaksumäär. (2) Nõukogu rakendusmääruse (EL) nr 917/2011 artiklis 3 on sätestatud, et kui mõni uus eksportiv tootja Hiinas esitab komisjonile piisavad tõendid selle kohta, et · ta ei eksportinud uurimisperioodil (1. aprill 2009 – 31. märts 2010, edaspidi „uurimisperiood”) liitu kõnealuse määruse artikli 1 lõikes 1 kirjeldatud tooteid (esimene kriteerium); · ta ei ole seotud ühegi Hiina eksportija ega tootjaga, kelle suhtes kohaldatakse kõnealuse määrusega kehtestatud dumpinguvastaseid meetmeid (teine kriteerium); ning · ta on pärast meetmete aluseks oleva uurimisperioodi lõppu vaatlusaluseid tooteid tegelikult liitu eksportinud või ta on võtnud tühistamatu lepinguga kohustuse märkimisväärse koguse liitu eksportimiseks (kolmas kriteerium), võib kõnealuse määruse artikli 1 lõiget 2 muuta ja määrata uuele eksportivale tootjale koostööd tegevate valimiväliste äriühingute suhtes kohaldatava tollimaksumäära, mis on 30,6 %. B. UUE EKSPORTIVA TOOTJA TAOTLUS (3) Üks Hiina äriühing (edaspidi „taotluse esitaja”) on esitanud taotluse, et talle võimaldataks sama kohtlemist nagu esialgse uurimise käigus koostööd teinud valimivälistele äriühingutele (edaspidi „uue eksportiva tootja režiim”). (4) Et teha kindlaks, kas taotluse esitaja vastab nõukogu rakendusmääruse (EL) nr 917/2011 artiklis 3 sätestatud uue eksportiva tootja režiimi kohaldamise kriteeriumidele, korraldati kontrollimine. (5) Taotluse esitajale saadeti küsimustik ning paluti esitada tõendeid selle kohta, et ta vastab kolmele eespool nimetatud kriteeriumile. (6) Hiina eksportiva tootja esitatud tõendeid käsitati piisavana, et kinnitada tema vastavust nõukogu rakendusmääruse (EL) nr 917/2011 artiklis 3 sätestatud kriteeriumidele. Kõnealusele eksportivale tootjale võib seetõttu määrata koostööd tegevate valimivälistele äriühingutele kohaldatud tollimaksumäära (s.o 30,6 %) ning sellest tulenevalt võib tema nime lisada nõukogu rakendusmääruse (EL) nr 917/2011 I lisas esitatud eksportivate tootjate loetelusse. (7) Taotlejat ja liidu tootmisharu on kontrollimise tulemustest teavitatud ja neile on antud võimalus avaldada arvamust. (8) Kõiki huvitatud isikute esitatud vastuväiteid ja esildisi on analüüsitud ning, kui need olid õigustatud, on need nõuetekohaselt arvesse võetud, ON VASTU VÕTNUD KÄESOLEVA MÄÄRUSE: Artikkel 1 Nõukogu rakendusmääruse (EL) nr 917/2011 I lisas esitatud Hiina Rahvavabariigi tootjate loetelusse lisatakse järgmine äriühing: Nimi || TARICi lisakood Onna Ceramic Industries (China) Co., Ltd. || B293 Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 343, 22.12.2009, lk 51. [2] ELT L 238, 15.9.2011, lk 1.